Flumen Tocantins
Flumen Tocantins vel Tocantinum est flumen in Brasilia situm, praecipua reipublicae arteria fluviatilis. Vocabulum in lingua Tupiensi significat 'rostrum ramphastidae'. Circa 2450 chiliometra a meridie ad septentriones fluit. Amnis in Flumen Amazonum influere usitate habetur, sed revera eius aquae in Oceanum Atlanticum una cum aquis Amazoni defluunt. Amnis per quattuor civitates Brasilienses (Goiasensem, Tocantinensem, Maragnanensem, Paraensem) fluit, et ex ea appellatur Tocantinensis, una e novissimis Brasiliae civitatibus, anno 1988 e septentrionali Goiasensis parte constituta. Araguaia est accola Tocantini maximus, et longitudo fluminis a fonte Araguaiae ad ostium Tocantini maior est, quam a fonte Tocantini.